หนุ่มคิดสั้น ซดเหล้าย้อมใจ นอนขวางรถไฟ ถูกบดร่างแหลก ขาขาดดับสยอง
หนุ่มระยองนอนขวางรถไฟ ถูกขยี้ร่างแหลกดับสยองคาที่ คนขับเผยพยายามเบรกแต่ไม่ทัน ตร.คาดคิดสั้น น้อยใจครอบครัว-ผิดหวังความรัก เป็นเหตุลาโลกเมื่อเวลา 01.30 น. วันที่ 8 ก.พ.63 พ.ต.ท.อมรวัฒน์ ปานดี สว.สอบสวน สภ.ศรีราชา อ.ศรีราชา จ.ชลบุรี ได้รับแจ้งว่ามีคนถูกรถไฟทับร่างจนแหลกเสียชีวิต เหตุเกิดบริเวณรางรถไฟหัวโกรก ม.2 ต.สุรศักดิ์ อ.ศรีราชา จ.ชลบุรี หลังรับแจ้งจึงรุดไปตรวจสอบ พร้อมด้วยเจ้าหน้าที่ฝ่ายสืบสวน และเจ้าหน้าที่หน่วยกู้ภัยสว่างประทีป ศรีราชาที่เกิดเหตุเป็นเขตพื้นที่การรถไฟ พบขบวนรถไฟบรรทุกตู้คอนเทนเนอร์เปล่าจอดอยู่ โดยมี นายอมรเทพ บุญใช้ อายุ 40 ปี พนักงานขับรถไฟ ได้พาเจ้าหน้าที่ไปชี้จุดเกิดเหตุ ซึ่งอยู่กลางขบวน พบร่างผู้เสียชีวิต คือ นายจตุพร เล็งศรี อายุ 20 ปี อยู่บ้านเลขที่ 11 ซ.โรงโม่ ถ.ห้วยโป่ง-หนองบอน ต.ห้วยโป่ง อ.เมือง จ.ระยอง อยู่ในสภาพนอนหงายหน้าอยู่กลางรางรถไฟ บริเวณศีรษะแตก สมองกระจาย แขนทั้งสองข้างหัก ส่วนที่บริเวณขาทั้งสองข้างขาดออกจากร่าง กระเด็นตกริมรางรถไฟ ใกล้กันพบโทรศัพท์มือถือ 1 เครื่อง สายชาร์จ และขวดสุราขาว 1 ขวด นอกจากนี้บริเวณใกล้เคียงจุดเกิดเหตุ เจ้าหน้าที่ยังพบรถจักรยานยนต์ ยี่ห้อฮอนด้าเวฟ 110 สีน้ำเงิน หมายเลขทะเบียน 1 กท 3235 ระยอง จอดล็อกคออยู่ เจ้าหน้าที่จึงเก็บไว้เป็นหลักฐานจากการสอบสวน นายอมรเทพ กล่าวว่า ก่อนเกิดเหตุตนขับขบวนรถไฟหมายเลข 5117 มาจากสถานีรถไฟ ท่าเรือแหลมฉบัง มุ่งหน้าไปสถานี รถไฟลาดกระบัง ระหว่างที่กำลังผ่านจุดเกิดเหตุ แสงไฟหน้ารถได้ส่องไปเห็นผู้ตายนอนขวางรางอยู่ ตนพยายามรีบเบรกแล้ว แต่ไม่สามารถเบรกได้ทัน จึงเหยียบทับร่างผู้ตายจนฉีกขาดไปทั้งตัวเบื้องต้นเจ้าหน้าที่ตำรวจได้เข้าตรวจสอบที่เกิดเหตุ โดยนำโทรศัพท์มือถือผู้ตายไปตรวจสอบ สันนิฐานว่าตั้งใจมาฆ่าตัวตายโดยเฉพาะ เนื่องจากพบรถจักรยานยนต์ของผู้ตายจอดอยู่ คาดว่าน่าจะเกิดอาการน้อยใจครอบครัว หรืออาจจะมีการทะเลาะกับแฟนสาวจนผิดหวัง ก่อนดื่มสุราขาว แล้วตัดสินใจมานอนให้รถไฟทับร่าง จนเสียชีวิตดังกล่าวอย่างไรก็ตาม เจ้าหน้าที่กู้ภัยได้นำร่างผู้ตายไปเก็บรักษาไว้ที่ รพ.แหลมฉบัง เพื่อรอญาติมารับศพไปประกอบพิธีทางศาสนาต่อไป
หนุ่มระยองนอนขวางรถไฟ ถูกขยี้ร่างแหลก ดับสยองคาที่ คนขับเผยพยายามเบรกแต่ไม่ทัน ตร.คาดคิดสั้น น้อยใจครอบครัว-ผิดหวังความรัก เป็นเหตุลาโลก 
รถไฟ,ม้าเหล็ก,รถไฟเหยียบคน,รถไฟชนคน,รถไฟบดร่าง,ข่าวทั่วไป